SIR-এর ভয়ে ভারত ছাড়ছেন বাংলাদেশিরা! ভিড় জমাচ্ছেন সীমান্তে

ওয়েব ডেস্ক : প্রায় গোটা দেশ জুড়ে চলছে এসআইআর (SIR)-এর কাজ। বাংলাতেও গত ৪ নভেম্বর থেকে ভোটার তালিকার নিবিড় সংশোধনের কাজ শুরু হয়েছে। আর এই প্রক্রিয়া নিয়ে মানুষের মধ্যে আতঙ্কের সৃষ্টি হয়েছে। আর এই প্রক্রিয়া চালু হতেই নিজেদের দেশে ফিরে যাচ্ছেন ভারতের অনুপ্রবেশকারী বাংলাদেশিরা (Bangladeshi)। তেমনই আরও একটি ঘটনা সামনে এসেছে।

জানা গিয়েছে, পশ্চিমবঙ্গে (West Bengal) এসআইআর চালুর হওয়ার পর থেকেই অনুপ্রবেশকারীরা সীমান্ত দিয়ে বাংলাদেশে ফিরতে শুরু করেছেন। ইতিমধ্যে দেখা গিয়েছে দফায় দফায় ভারতে থাকা অনুপ্রবেশকারীরা দেশে ফেরার জন্য হাকিমপুর চেকপোষ্টে জমায়েত করতে শুরু করেছেন। শুক্রবারও সেই ছবি দেখা গিয়েছে।

আরও খবর : কবে জাঁকিয়ে শীত রাজ্যে ? সপ্তাহান্তে বাড়বে উত্তর-পশ্চিমের বাতাসের দাপট

জানা যাচ্ছে, এদিন শিশু মহিলা সহ ২৫ জন বাংলাদেশী অনুপ্রবেশকারী নিজেদের দেশ অর্থাৎ বাংলাদেশে ফেরার জন্য উত্তর ২৪ পরগনা জেলার বসিরহাট (Basirhat) মহকুমার হাকিমপুর সীমান্তের চেকপোস্টে হাজির হয়েছিলেন। বাংলাদেশি অনুপ্রবেশকারীরা জানিয়েছেন, এসআইআর লাগু হতেই তারা ২০০২ সালের ভোটার লিস্ট সহ বিভিন্ন নথিপত্র দেখাতে পারবেন না। সে কারণেই তারা ভারত ছেড়ে নিজেদের দেশে অর্থাৎ বাংলাদেশে ফিরে যাচ্ছেন। সূত্রের খবর, এই সকল অনুপ্রবেশকারীদের দুই দেশের আন্তর্জাতিক আইন মেনেই তাদেরকে বাংলাদেশে ফেরানো হবে।

প্রসঙ্গত, গত ৪ নভেম্বর থেকে বাংলায় চালু হয়েছে ভোটার তালিকার নিবিড় সংসোধন বা এসআইআর (SIR)-এর কাজ। ৪ ডিসেম্বর তা শেষ হওয়ার কথা ছিল। আর খসড়া তালিকা প্রকাশিত হওয়ার কথা ছিল ৯ ডিসেম্বর। তবে কমিশনের তরফে সেই সময়সীমা বাড়ানো হয়েছে। ফলে আগামী ১১ নভেম্বর শেষ হবে এসআইআর-এর কাজ। ১২ ডিসেম্বর থেকে ১৫ ডিসেম্বর পর্যন্ত চলবে খসড়া ভোটার তালিকা প্রস্তুত করার কাজ। তার পর ১৬ ডিসেম্বর প্রকাশিত হবে খসড়া তালিকা।